recursal/SuperWikiNEXT-32B huggingface dataset:
**নাজমুল আলম** (৮ মার্চ ১৯২৭–১৪ মে ২০০৮) বাংলাদেশের ছোটগল্পকার, ঔপন্যাসিক ও নাট্যকার ছিলেন। ছোটগল্প লেখায় বিশেষ অবদানের জন্য তিনি ১৯৭৮ সালে বাংলা একাডেমি পুরস্কার পান। তিনি বাংলাদেশ বেতারের মহাপরিচালক ছিলেন।

প্রাথমিক জীবন
-------------

নাজমুল আলম ৮ মার্চ ১৯২৭ সালে কুষ্টিয়ার কুমারখালীতে জন্মগ্রহণ করেন। তার পিতার নাম খোন্দকার আশরাফ আলী। তিনি কলকাতা বিশ্ববিদ্যালয় থেকে বিজ্ঞানে স্নাতক ডিগ্রি অর্জন করেন।

কর্মজীবন
--------

নাজমুল আলম তৎকালীন ব্রিটিশ ভারতে মহারাষ্ট্রের পুনায় আবহাওয়া বিভাগে কর্মজীবন শুরু করেন। তিনি ১৯৫১ সালে রেডিও পাকিস্তানে যোগ দেন। ১৯৬৮ সালে তিনি চট্টগ্রাম বেতার কেন্দ্রের আঞ্চলিক পরিচালক হিসেবে যোগ দেন। বাংলাদেশ বেতারের মহাপরিচালক পদ থেকে তিনি অবসর গ্রহণ করেন।

তিনি বাংলা সাহিত্যের ছোটগল্প লেখক হিসেবে খ্যাতি অর্জন করেছিলেন। ষাটের দশকে শতদল নামে দেশের ২০ জন প্রখ্যাত লেখকের ছোটগল্প নিয়ে যে বড় আকারের সঙ্কলন প্রকাশিত হয়েছিল তাতে গল্প ছাপা হয়েছিল। শুভ্র শিশির প্রকাশনী থেকে ১৯৭৮ সালে স্বরচিত ও স্বনির্বাচিত ৪১টি গল্প প্রকাশ হয়। তার ১২টি উপন্যাস প্রকাশ হয়।

তিনি বেতার, টিভি ও মঞ্চ নাটক রচনায়ও কৃতিত্ব অর্জন করেছিলেন। বেতারে তার সহকর্মীদের মধ্যে ছিলেন ফররুখ আহমদ, শাহাদাৎ হোসেন, সৈয়দ আলী আহসান, আবুল হোসেন, সিকান্দার আবু জাফর, শামসুর রাহমান, কবি হেমায়েত হোসেন, গীতিকার নাজির আহমদ, কথাশিল্পী আশরাফ-উজ-জামান খান প্রমুখ।

তিনি সঙ্গীতজ্ঞও ছিলেন। দিলরুবা, এস্রাজ ও ক্লাসিক্যাল যন্ত্র বাদনে তার পারদর্শিতা ছিল।

গ্রন্থ
------

নাজমুল আলমের উল্লেখযোগ্য প্রকাশিত গ্রন্থের মধ্যে রয়েছে:-

* একটি অচল আনি (১৯৬৬),
* উপস্থিত সুধীম-লী (১৯৭৮),
* পান্ডুলিপি ও গয়নার বাক্স (১৯৭০),
* স্বনির্বাচিত গল্প (১৯৭৮),
* বুনোবৃষ্টি (১৯৮৪),
* নিজের বাড়ি (১৯৮৮)

পুরস্কার ও সম্মাননা
-------------------

* বাংলা একাডেমী সাহিত্য পুরস্কার (১৯৭৮)

মৃত্যু
------

নাজমুল আলম ১৪ মে ২০০৮ সালে মৃত্যুবরণ করেন।

তথ্যসূত্র
---------

1. 1 2  "বাংলা একাডেমি সাহিত্য পুরস্কার বিজয়ী"। *বাংলাদেশ জাতীয় তথ্য বাতায়ন*। ১৯ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০২২।
2. 1 2 3 4 5 6  "স্ম র ণ : কথাশিল্পী নাজমুল আলম"। *দৈনিক নয়া দিগন্ত*। ১৪ মে ২০১৯। ১৫ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০২২।
3. ↑  "নাজমুল আলম এর বই সমূহ"। *রকমারি ডট কম*। সংগ্রহের তারিখ ১৫ জানুয়ারি ২০২২।

| * দে
* স
বাংলা একাডেমি পুরস্কার |
| --- |
| পুরস্কারসমূহ | 
* কবিতা
* উপন্যাস
* নাটক
* ছোটগল্প
* প্রবন্ধ ও গবেষণা
* শিশুসাহিত্য
* আত্মজীবনী
* অনুবাদ সাহিত্য
* সামগ্রিক অবদান

 |
| বিজয়ী | 

|  |  |
| --- | --- |
| বিষয় অনুসারে | 
* কবিতা
* উপন্যাস
* নাটক
* ছোটগল্প
* প্রবন্ধ ও গবেষণা
* শিশুসাহিত্য
* আত্মজীবনী
* অনুবাদ সাহিত্য
* সামগ্রিক অবদান

 |
| বছর অনুসারে | 
* ১৯৬০-৬৯
* ১৯৭০-৭৯
* ১৯৮০-৮৯
* ১৯৯০-৯৯
* ২০০০-০৯
* ২০১০-১৯
* ২০২০-২৯

 |

 |
| কমিটি ওপ্রতিষ্ঠান | 
* বাংলা একাডেমি

 |
**ফ্রিডরিখ আডলফ সোর্গে** (ইংরেজি: Friedrich Adolph Sorge) (৯ই নভেম্বর, ১৮২৮ - ২৬শে অক্টোবর, ১৯০৬) ছিলেন একজন জার্মান সাম্যবাদী যিনি মার্কিন যুক্তরাষ্ট্রে অভিবাসী হয়েছিলেন এবং সেখানে তিনি শ্রমিক আন্দোলনে গুরুত্বপূর্ণ ভুমিকা রেখেছিলেন। তিনি কার্ল মার্কস ও ফ্রিডরিখ এঙ্গেলসের বন্ধু ও সহকর্মী ছিলেন।

সমাজতান্ত্রিক নেতা
------------------

সোর্গে ১৮৬৫ সালে আমেরিকার গৃহযুদ্ধের পর সমাজতন্ত্রী কর্মী হন, এবং শীঘ্রই মার্কিন যুক্তরাষ্ট্রে কার্ল মার্কসের চিন্তার নেতৃত্বপ্রদানকারী সমর্থক হয়ে ওঠেন। ১৮৬৯ সনের ডিসেম্বরে নিউইয়র্কে তিনি ১৬ জন সদস্য নিয়ে আন্তর্জাতিক শ্রমিক সংস্থার, (যেটিকে প্রথম আন্তর্জাতিক বলা হয়) শাখা গঠন করেন। ডিসেম্বর ১৮৭০০ সালে তিনি আন্তর্জাতিক শ্রমিক সংস্থার উত্তর আমেরিকার কেন্দ্রীয় কমিটি গঠন করেন। ১৮৭১ সালের কৃষ্ণাঙ্গ শ্রমিকদের সাথে নিয়ে সেপ্টেম্বর ১৮৭১ সালে ২০,০০০ সদস্যসমেত, আট ঘণ্টা কর্মকালীন সময়ের দাবিতে এবং প্যারিস কমিউনের সমর্থনে মিছিল করেন।

১৮৭২ থেকে ১৮৭৪ সালের মধ্যে সোর্গে প্রথম আন্তর্জাতিকের সাধারণ স্মপাদক হিসেবে দায়িত্ব পালন করেন।

তথ্যসূত্র
---------

**Citations**

1. ↑  মার্কস এঙ্গেলস স্মৃতি; বোধি, ঢাকা ফেব্রুয়ারি, ২০১১; পৃষ্ঠা - ১৯৩।
2. 1 2  Moreno 2004, পৃ. 757।
3. ↑  Gaido 2006, পৃ. 101।

**উৎসসমূহ**

* Gaido, Daniel (২০০৬-০৯-০১)। *The Formative Period of American Capitalism: A Materialist Interpretation*। Taylor & Francis। আইএসবিএন 978-0-203-96658-7। সংগ্রহের তারিখ ২০১৩-০৮-৩১।
* Moreno, Barry (২০০৪)। "Sorg, Friedrich Adolf"। *Encyclopedia of New Jersey*। Rutgers University Press। আইএসবিএন 978-0-8135-3325-4। সংগ্রহের তারিখ ২০১৩-০৮-৩১।
**মুরাদ পাশা মসজিদ** (আরবি: جَامِع مُرَاد بَاشَا, প্রতিবর্ণীকৃত: *Jāmiʿ Murād Bāšā*; তুর্কি: *Murat Paşa Camii*) হলো উসমানীয় যুগের প্রথম দিকের একটি মসজিদ ও সমাধিসৌধ, যা সিরিয়ার দামেস্কের আল-মাঈদান কোয়ার্টারের সুওয়েকা সেক্টরে অবস্থিত। মুরাদ পাশার নামে এই মসজিদের নামকরণ করা হয়, যিনি ১৫৬৮ থেকে ১৫৬৯ সাল পর্যন্ত দামেস্কের উসমানীয় গভর্নর (ওয়ালি) হিসেবে দায়িত্ব পালন করেন। মসজিদটি ১৫৬৮ সালে নির্মিত হয়। এটি **নকশবন্দি মসজিদ** (আরবি: جَامِع النَّقْشَبَنْدِي, প্রতিবর্ণীকৃত: *Jāmiʿ an-Naqšabandī*) নামেও পরিচিত।

স্থাপত্য
--------

মসজিদটি আরব অঞ্চলে প্রচলিত স্থাপত্যশৈলীর পরিবর্তে, উসমানীয় স্থাপত্যশৈলীর আদলে নির্মিত। এটি দামেস্কের তেক্কিয়া মসজিদ ও দারভিশ পাশা মসজিদসহ অন্যান্য উসমানীয় যুগের মসজিদগুলোর সাথে সাদৃশ্যপূর্ণ। মসজিদের দেয়াল পর্যায়ক্রমে সাদা ও কালো পাথর ব্যবহার করে নির্মাণ করা হয়। এটি একটি বড় প্রাঙ্গণকে (শান) ঘিরে নির্মিত, যেখানে ওযুর জন্য ব্যবহৃত একটি বিস্তৃত ফোয়ারা রয়েছে। প্রাঙ্গণটি কয়েকটি গম্বুজযুক্ত ক্ষুদ্র কক্ষ (রিওয়াক) দিয়ে বেষ্টিত, যেগুলো মসজিদের শিক্ষার্থী ও পণ্ডিতদের শয়ন কক্ষ হিসেবে ব্যবহৃত হতো। কাঠামোর দেয়াল বিস্তৃত *কাশানি* টালি দিয়ে সজ্জিত। অভ্যন্তরীণ আয়তাকার প্রার্থনা কক্ষটির ছাদে সাধারণ উসমানীয় শৈলীতে তৈরি, সীসা দিয়ে আবৃত একটি গম্বুজ রয়েছে। এর ষড়ভুজ আকৃতির মিনারটি বৈশিষ্ট্যপূর্ণ। মসজিদটির এক কোণে সমাধিসৌধ অবস্থিত, যেখানে মুরাদ পাশাকে সমাধিস্থ করা হয়। মসজিদের প্রধান প্রবেশদ্বারে কুফিক শিলালিপি রয়েছে। এই শিলালিপিতে মসজিদের নির্মাণ তারিখ ও এর পৃষ্ঠপোষকের নাম উল্লেখ আছে।

আরও দেখুন
---------

* মসজিদের তালিকা
* মরক্কোর মসজিদের তালিকা
* আফ্রিকার মসজিদের তালিকা
* আল ফাস মসজিদ
* ঔজদার বড় মসজিদ
* আল-কারাওইন বিশ্ববিদ্যালয়
* মেকনেস গ্র্যান্ড মসজিদ
* আল-বাঈদা মসজিদ

তথ্যসূত্র
---------

1. 1 2 3  Kafescioǧlu, Çiǧdem (১৯৯৯)। ""In The Image of Rūm": Ottoman Architectural Patronage in Sixteenth-Century Aleppo and Damascus"। *Muqarnas*। **16**: 70–96। আইএসএসএন 0732-2992। ডিওআই:10.2307/1523266।
2. 1 2  Rīḥāwī, ʻAbd al-Qādir (১৯৭৯)। *العمارة العربية الإسلامية في سورية: خصائصها وآثارها في سورية* (আরবি ভাষায়)। Dimashq: Wizārat al-Thaqāfah wa-al-Irshād al-Qawmī। ওসিএলসি 12160640।
3. 1 2  Asawda, Fadi (১৮ সেপ্টেম্বর ২০০৯)। "جامع "النقشبندي"... نسخة "التكية السليمانية" في حي السويقة"। *esyria.sy*। ২০২১-০৪-২৩ তারিখে মূল থেকে আর্কাইভ করা। সংগ্রহের তারিখ ২০২১-০৪-২৩।
***জিগারঠান্ডা ডবলএক্স*** ( ***জিগারঠান্ডা ২*** নামেও পরিচিত) হল ২০২৩ সালের একটি ভারতীয় তামিল -ভাষা পশ্চিমা অ্যাকশন কমেডি চলচ্চিত্র। এটি কার্তিক সুব্বারাজ দ্বারা পরিচালিত। স্টোন বেঞ্চ ফিল্মস, ফাইভ স্টার ক্রিয়েশনস এবং ইনভেনিও ও ইনভেনিও এর ব্যানারে কার্থেকেয়েন সান্থানম, এস. কাথিরেসান এবং অলঙ্কার পান্ডিয়ান ও কার্তিক সুব্রাজ দ্বারা যৌথভাবে প্রযোজিত। চলচ্চিত্রটি একটি আধ্যাত্মিক উত্তরসূরী এবং *জিগারথান্ডা* (২০১৪) এর প্রিক্যুয়েল এবং এতে অভিনয় করেছেন রাঘব লরেন্স, এসজে সূর্য এবং নিমিশা সজায়ান । ১৯৭০-এর দশকে পটভূমিতে, এটি একটি আসন্ন পুলিশকে ঘিরে আবর্তিত হয়। যিনি একজন চলচ্চিত্র নির্মাতা হিসাবে গোপনে যান এবং একটি চলচ্চিত্র নির্মাণের জন্য সহযোগিতা করে একটি গ্যাংস্টারকে হত্যা করার চেষ্টা করছেন।

এটি আনুষ্ঠানিকভাবে ২০২২ সালের আগস্টে ঘোষণা করা হয়েছিল, অস্থায়ী শিরোনাম *জিগারঠান্ডা ২*, এবং আনুষ্ঠানিক শিরোনামটি ডিসেম্বরে ঘোষণা করা হয়েছিল। প্রধান ফটোগ্রাফি একই মাসে মাদুরাইতে শুরু হয়েছিল এবং তারপরে থান্ডিকুডিতে একটি সময়সূচী ছিল এবং ২০২৩ সালের জুলাইয়ের প্রথম দিকে চিত্রগ্রহণ শেষ হয়। চলচ্চিত্রটির সঙ্গীত পরিচালনা করেছেন সন্তোষ নারায়ণন, চিত্রগ্রহণ পরিচালনা করেছেন তিরু এবং সম্পাদনা করেছেন শফিক মোহাম্মদ আলী।

*জিগারঠান্ডা ডবলএক্স* ইতিবাচক পর্যালোচনার সাথে ২০২৩ সালের ১০ নভেম্বর দিওয়ালির সপ্তাহে মুক্তি পায়। ₹ ১০০ কোটির উৎপাদন বাজেটের বিপরীতে, এটি একটি বক্স-অফিস বোমা আবির্ভূত হয়। 

1. ↑  Jha, Annie (২০২৩-১২-০১)। "Jigarthanda DoubleX Budget & Day 21 Box Office Collection Worldwide"। *Bollymoviereviewz* (ইংরেজি ভাষায়)। ১৯ নভেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২০২৩-১২-১৭।
2. ↑  "Jigarthanda DoubleX grosses Rs. 25 Cr. WW"। *Moviecrow.com*। ১৩ নভেম্বর ২০২৩। ১৮ ডিসেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২০২৩-১২-১৭।
| ভারতের সংবিধান |
| --- |
| ধারাবাহিকতার ভাগ |
|  |
| **প্রস্তাবনা** |
| ভাগ১ ∙ ২ ∙ ৩ ∙ ৪ ∙ ৪ক ∙ ৫ ∙ ৬ ∙ ৭  ৮ ∙ ৯ ∙ ৯ক ∙ ৯খ ∙ ১০ ∙ ১১ ∙ ১২ ∙ ১৩ ∙ ১৪  ১৪ক ∙ ১৫ ∙ ১৬ ∙ ১৭ ∙ ১৮ ∙ ১৯ ∙ ২০ ∙ ২১  ২২ |
| তফসিলপ্রথম ∙ দ্বিতীয় ∙ তৃতীয় ∙ চতুর্থ ∙ পঞ্চম  ষষ্ঠ ∙ সপ্তম ∙ অষ্টম ∙ নবম  দশম ∙ একাদশ ∙ দ্বাদশ |
| পরিশিষ্ট১ ∙ ২য় ∙ ৩য় ∙ ৪র্থ ∙ ৫ |
| সংশোধনীতালিকা ∙ ১ ∙ ২ ∙ ৩ ∙ ৪ ∙ ৫ ∙ ৬ ∙ ৭ ∙ ৮ ∙ ৯ ∙ ১০ ∙ ১১ ∙ ১২ ∙ ১৩ ∙ ১৪ ∙ ১৫ ∙ ১৬ ∙ ১৭ ∙ ১৮ ∙ ১৯ ∙ ২০ ∙ ২১ ∙ ২২ ∙ ২৩ ∙ ২৪ ∙ ২৫ ∙ ২৬ ∙ ২৭ ∙ ২৮ ∙ ২৯ ∙ ৩০ ∙ ৩১ ∙ ৩২ ∙ ৩৩ ∙ ৩৪ ∙ ৩৫ ∙ ৩৬ ∙ ৩৭ ∙ ৩৮ ∙ ৩৯ ∙ ৪০ ∙ ৪১ ∙ ৪২ ∙ ৪৩ ∙ ৪৪ ∙ ৪৫ ∙ ৪৬ ∙ ৪৭ ∙ ৪৮ ∙ ৪৯ ∙ ৫০ ∙ ৫১ ∙ ৫২ ∙ ৫৩ ∙ ৫৪ ∙ ৫৫ ∙ ৫৬ ∙ ৫৭ ∙ ৫৮ ∙ ৫৯ ∙ ৬০ ∙ ৬১ ∙ ৬২ ∙ ৬৩ ∙ ৬৪ ∙ ৬৫ ∙ ৬৬ ∙ ৬৭ ∙ ৬৮ ∙ ৬৯ ∙ ৭০ ∙ ৭১ ∙ ৭২ ∙ ৭৩ ∙ ৭৪ ∙ ৭৫ ∙ ৭৬ ∙ ৭৭ ∙ ৭৮ ∙ ৭৯ ∙ ৮০ ∙ ৮১ ∙ ৮২ ∙ ৮৩ ∙ ৮৪ ∙ ৮৫ ∙ ৮৬ ∙ ৮৭ ∙ ৮৮ ∙ ৮৯ ∙ ৯০ ∙ ৯১ ∙ ৯২ ∙ ৯৩ ∙ ৯৪ ∙ ৯৫ ∙ ৯৬ ∙ ৯৭ ∙ ৯৮ ∙ ৯৯ ∙ ১০০ ∙ ১০১ ∙ ১০২ ∙ ১০৩ ∙ ১০৪ ∙ ১০৫ |
| সম্পর্কিত প্রসঙ্গ
* সংঘ তালিকা
* রাজ্য তালিকা
* সমবর্তী তালিকা
* মৌলিক গঠন তত্ত্ব
* অভিন্ন দেওয়ান বিধি
* অনুচ্ছেদ ৩৭০

 |
| * দে
* স
 |

ভারতের **মৌলিক অধিকার** ভারতের প্রকৃত গণতান্ত্রিক শাসনব্যবস্থার অন্যতম প্রধান লক্ষ্য, সবরকম অর্থনৈতিক, সামাজিক ও রাজনৈতিক বৈষম্যের অবসান ঘটানো। ভারতের সংবিধান -এর প্রস্তাবনায় সমতার আদর্শ ঘোষিত হয়েছে।প্রস্তাবনায় সমমর্যাদা ও সমান সুযোগের নীতি স্বীকৃতি পেয়েছে। এই অধিকার অনুযায়ী ভারতের রাজ্যক্ষেত্রের মধ্যে কোন ব্যক্তিকে আইনের দৃষ্টিতে সমতা অথবা আইনের দ্বারা সমানভাবে সংরক্ষিত হবার অধিকার অস্বীকার করবে না।

নাগরিক ও রাজনৈতিক অধিকার ভোগে সর্বজনের সুযোগ থাকবে। 

ভারতের সংবিধানে তৃতীয় ভাগের ১২ থেকে ৩৫ অনুচ্ছেদের  মধ্যে মৌলিক অধিকার লিপিবদ্ধ রয়েছে। ভারতের মৌলিক অধিকার মোট ৬টি (১৯৭৮ সালে ৪৪ তম সংবিধান সংশোধন  এর মাধ্যমে সম্পত্তির অধিকার সংবিধানের মৌলিক অধিকারের অংশ থেকে  বাদ দেওয়া হয়েছে)।

***সংবিধানের মৌলিক অধিকার গুলি হলো** :*

১) **আইনের চোখে সমতা-র অধিকার** (১৪ নং থেকে ১৮ নং অনুচ্ছেদ)

২)**স্বাধীনতার অধিকার** (১৯ নং থেকে ২২ নং অনুচ্ছেদ)

৩)**শোষণের বিরুদ্ধে অধিকার**  (২৩ নং ও ২৪ নং অনুচ্ছেদ)

৪)**ধর্মীয় স্বাধীনতার অধিকার**  (২৫ নং থেকে ২৮ নং অনুচ্ছেদ)

৫)**সংস্কৃতি ও শিক্ষা-বিষয়ক অধিকার**  (২৯ নং ও ৩০ নং অনুচ্ছেদ)

৬)**সংবিধানের প্রতিবিধানের অধিকার**  (৩২ নং  অনুচ্ছেদ ও ২২৬নং অনুচ্ছেদ)
**বলবন্ত মোরেশ্বর পুরন্দরে** (*মারাঠি: बळवंत मोरेश्वर पुरंदरे*) একজন বিখ্যাত মারাঠি সাহিত্যিক ও ইতিহাসবিদ। তিনি হিন্দু ধর্মের মান্যতা অনুযায়ী একটি পবিত্র দিন নাগ পঞ্চমীর দিন ২৯ জুলাই, ১৯২২ সালে পুণেতে জন্মগ্রহণ করেন।

ব্যক্তিগত জীবন
--------------

বলবন্ত মোরেশ্বর পুরন্দরে যিনি বাবাসহেব পুরন্দরে নামে বেশি পরিচিত। তিনি ১৯২২ সালে পুণে জেলার সাসওয়ার নামক একটি গ্রামে জন্ম গ্রহণ করেন।

কর্মজীবন
--------

বাবাসাহেব পুরন্দরে তার প্রথম লেখা *থিঙ্গয়্যা* নামক একটি বই যেটি ছত্রপতি শিবাজীর প্রাথমিক জীবনের উপর ভিত্তি করে লিখিত। তারপর তিনি একএকে আরও অনেক বই লেখেন। কিন্তু তিনি জনপ্রিয়তা পান ***জনতা রাজা*** নাটক, শিবাজী ও বিভিন্ন পেশওয়াদের জীবনী বা তার উপর ভিত্তি করে লেখা বিভিন্ন বই লিখার ফলে।

### সংগ্রামী জীবন

১৯৪৭ সালে ভারতের স্বাধীনতা প্রাপ্তির পরও পর্তুগিজরা গোয়া, চন্দননগর ও দাদরা ও নগর হাভেলি ইত্যাদি ভারতের অংশগুলি তারা ছাড়তে চায়নি। এর জন্য দাদরা ও নগর হাবেলীতে সুধির ফড়কের নেতৃত্বে বাবাসাহেব ও আরও অন্যান্যর আন্দোলন করেছিলেন।

পুরস্কার ও সম্মান
-----------------

বাবাসাহেব পুরন্দরে তার জীবনে কয়েকটি পুরস্কার দ্বারা সম্মানিত হন, সে সবের মধ্যে মধ্যপ্রদেশ সরকার প্রদত্ত *কালিদাস সম্মান* এবং মহারাষ্ট্র সরকার প্রদত্ত মহারাষ্ট্র ভূষণ পুরস্কার অন্যতম।

তথ্যসূত্র
---------

1. ↑  "Kalidas Samman to Shri Purandare"। Department of Public Relations, Madhya Pradesh Government। নভেম্বর ২০, ২০০৭। ১৬ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১৪ মে ২০১৬।

১৯২২-এ জন্ম
**শ্রীধরপাশা** সিলেট বিভাগের সুনামগঞ্জ জেলার জগন্নাথপুর উপজেলার কলকলিয়া ইউনিয়নের অন্তর্গত একটি গ্রাম। এর জনসংখ্যা ৩,১৯০।

ইতিহাস
------

ইউনিয়ন বাংলাদেশের পল্লী অঞ্চলের সর্বনিম্ন প্রশাসনিক ইউনিট। গ্রাম চৌকিদারি আইন ১৮৭০-এর অধীনে ১৮৭০ সালে কিছু পল্লী সংস্থা গঠনের উদ্যোগ নেওয়া হলে ইউনিয়নের সৃষ্টি হয়। এ আইনের অধীনে প্রতিটি গ্রামে পাহারা টহল ব্যবস্থা চালু করার উদ্দেশ্যে কতগুলো গ্রাম নিয়ে একটি করে ইউনিয়ন গঠিত হয়। এই প্রক্রিয়ার বিকাশের মধ্য দিয়ে একটি স্থানীয় সরকার ইউনিটের ধারণার জন্ম হয়। প্রাথমিক পর্যায়ে এর ভূমিকা নিরাপত্তামূলক কর্মকাণ্ডে সীমাবদ্ধ থাকলেও পরবর্তীকালে এটিই স্থানীয় সরকারের প্রাথমিক ইউনিটের ভিত্তিরূপে গড়ে ওঠে। তারই ফলশ্রুতিতে শ্রীধরপাশা গ্রাম সুনামগঞ্জ জেলার জগন্নাথপুর উপজেলার কলকলিয়া ইউনিয়নের অন্তর্ভুক্ত হয়।

অবস্থান ও সীমানা
----------------

শ্রীধরপাশা জগন্নাথপুর উপজেলার উত্তর-পশ্চিমে কলকলিয়া ইউনিয়নে অবস্থিত। উপজেলা সদর থেকে এর দূরত্ব প্রায় ৫ কিলোমিটার। এই গ্রামের পূর্বে জগদীশপুর, পশ্চিমে কামারখাল, উত্তরে বহরমপুর এবং দক্ষিণে নলুয়ার হাওর অবস্থিত।

প্রশাসনিক কাঠামো
----------------

শ্রীধরপাশা গ্রামটি জগন্নাথপুর উপজেলার ১নং কলকলিয়া ইউনিয়নের ২নং ওয়ার্ডে অবস্থিত।

ভাষা ও সংস্কৃতি
---------------

অত্র গ্রামের লোকজন সিলেটের আঞ্চলিক ভাষায় কথা বলেন। তবে শিক্ষিতসমাজে প্রমিত বাংলার চর্চা রয়েছে। শ্রীধরপাশা শিল্পসংস্কৃতিতে সমৃদ্ধ একটি গ্রাম।

দর্শনীয় স্থানসমূহ
------------------

শ্রীধরপাশার দর্শনীয় স্থানসমূহ হল শ্রীধরপাশা সরকারি প্রাথমিক বিদ্যালয়, শ্রীধরপাশা জামে মসজিদ, ডাহুকা নদী, নলুয়ার হাওর ইত্যাদি।

ভৌগোলিক ও অর্থনৈতিক উপাত্ত
--------------------------

### হাট-বাজার

### নদ-নদী ও হাওর

এ গ্রামের দক্ষিণদিকে রয়েছে সুবিশাল নলুয়ার হাওর। গ্রামের উত্তরদিকে বয়ে গেছে ডাহুকা নদী।

আরও দেখুন
---------

* কলকলিয়া ইউনিয়ন
* জগন্নাথপুর উপজেলা
* সুনামগঞ্জ জেলা
* সিলেট বিভাগ

তথ্যসূত্র
---------

1. ↑  "ওয়ার্ডভিত্তিক লোকসংখ্যা"। *১নং কলকলিয়া ইউনিয়ন পরিষদ কার্যালয়*। ২৬ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৮।
2. ↑  "শ্রীধরপাশা সরকারী প্রাথমিক বিদ্যালয়ে ছাত্র-ছাত্রীদের মধ্যে স্কুল ব্যাগ বিতরণ"। *১নং কলকলিয়া ইউনিয়ন পরিষদ কার্যালয়*। ২৬ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৬ নভেম্বর ২০১৮।
3. ↑  "জগন্নাথপুরে দুই পক্ষের সংঘর্ষে আহত ২০"। *প্রথম আলো*। ১৬ ফেব্রুয়ারি ২০১৭। সংগ্রহের তারিখ ১৬ নভেম্বর ২০১৮।
4. ↑  "জগন্নাথপুরে হত্যা মামলার আসামি অস্ত্রসহ আটক"। *সমকাল*। ১৭ জানুয়ারি ২০১৮। সংগ্রহের তারিখ ১৬ নভেম্বর ২০১৮।
5. ↑  "জগন্নাথপুরে সংঘর্ষের জেরে গ্রাম পুরুষশূন্য"। *দৈনিক ইত্তেফাক*। ৫ অক্টোবর ২০১৭। সংগ্রহের তারিখ ১৬ নভেম্বর ২০১৮।
6. ↑  "জগন্নাথপুরে সংঘর্ষে আহত ১৭"। *যুগান্তর*। ৪ নভেম্বর ২০১৮। সংগ্রহের তারিখ ১৬ নভেম্বর ২০১৮।
**সৈয়দ আনোয়ার হোসেন** (জন্ম ৫ নভেম্বর ১৯৪৭) একজন বাংলাদেশি ইতিহাসবিদ এবং বাংলা একাডেমির সাবেক মহাপরিচালক। তিনি দারুল ইহসান বিশ্ববিদ্যালয়ের সাবেক উপাচার্য এবং ডেইলি সান পত্রিকার প্রতিষ্ঠাতা সম্পাদক ছিলেন। শিক্ষা ও গবেষণায় বিশেষ অবদানের জন্য ২০১৯ সালে বাংলা একাডেমি তাকে সম্মানসূচক ফেলোশিপ প্রদান করে। ২০১৮ সালের ১ মার্চ থেকে তিনি বিইউপিতে বঙ্গবন্ধু চেয়ার অধ্যাপক হিসেবে দায়িত্ব পালন করছেন।

প্রারম্ভিক জীবন
---------------

সৈয়দ আনোয়ার ১৯৪৭ সালের ৫ নভেম্বর বগুড়ায় জন্মগ্রহণ করেন। তিনি ঢাকা বিশ্ববিদ্যালয়ের ইতিহাস বিভাগ থেকে প্রথম শ্রেণীতে প্রথম হয়ে স্নাতক ও স্নাতকোত্তর ডিগ্রি লাভ করেন। পরে কমনওয়েলথ বৃত্তি নিয়ে এডিনবরা বিশ্ববিদ্যালয় থেকে আন্তর্জাতিক ইতিহাস বিষয়ে এমএ এবং লন্ডন বিশ্ববিদ্যালয় থেকে ব্রিটিশ প্রশাসনিক ইতিহাসে পিএইচডি ডিগ্রি লাভ করেন। ১৯৮৭ থেকে ১৯৮৮ সাল পর্যন্ত তিনি ইউনিভার্সিটি অব ক্যালিফোর্নিয়ার ফুলব্রাইট ফেলো ছিলেন।

কর্মজীবন
--------

সৈয়দ আনোয়ার ১৯৭০ সালের ৩ আগস্ট ঢাকা বিশ্ববিদ্যালয়ের ইতিহাস বিভাগের শিক্ষক হিসেবে যোগদান করেন। ১৯৮৫ সালে তিনি পূর্ণ অধ্যাপক হন। ১৯৯৩ থেকে ১৯৯৬ সাল পর্যন্ত তিনি ইতিহাস বিভাগের চেয়ারম্যান ছিলেন। পরে ১৯৯৭ থেকে ২০০১ সাল পর্যন্ত বাংলা একাডেমির মহাপরিচালক হিসেবে দায়িত্ব পালন করেন। ২০০৪ থেকে ২০০৫ সাল পর্যন্ত তিনি তৎকালীন দারুল ইহসান বিশ্ববিদ্যালয়ের উপাচার্য ছিলেন।

২০১০ সালে ইংরেজি দৈনিক ডেইলি সান যাত্রা শুরু করলে তিনি এর প্রতিষ্ঠাতা সম্পাদক হিসেবে ২০১২ সাল পর্যন্ত দায়িত্ব পালন করেন। ২০১৪ সালের ১ জুলাই ঢাকা বিশ্ববিদ্যালয়ের অধ্যাপক হিসেবে অবসর গ্রহণ করেন। অবসরের পর থেকে তিনি সুপারনিউমারি অধ্যাপক হিসেবে একই বিশ্ববিদ্যালয়ে যুক্ত রয়েছেন।

তথ্যসূত্র
---------

1. ↑  "বাংলা একাডেমির সম্মানসূচক ফেলোশিপ পেলেন সাত গুণী"। *প্রথম আলো*। সংগ্রহের তারিখ ২৯ ফেব্রুয়ারি ২০২০।
2. ↑  "বিইউপিতে 'বঙ্গবন্ধু চেয়ার'"। *দৈনিক অধিকার*। সংগ্রহের তারিখ ১৪ এপ্রিল ২০২১।
3. ↑  "অধ্যাপক ড. সৈয়দ আনোয়ার হোসেন"। *দৈনিক জাগরণ* (ইংরেজি ভাষায়)। সংগ্রহের তারিখ ২৯ ফেব্রুয়ারি ২০২০।
4. 1 2 3 4 5 6 7 8  "Profile of Dr. Syed Anwar Husain"। *du.ac.bd*। সংগ্রহের তারিখ ২৯ ফেব্রুয়ারি ২০২০।

| * দে
* স
একুশে পদক বিজয়ী ২০০৯ |
| --- |
| গবেষণা | 
* সৈয়দ আনোয়ার হোসেন
* শামসুজ্জামান খান

 |  |
| ভাষা ও সাহিত্য | 
* সেলিনা হোসেন

 |
| ভাষা আন্দোলন | 
* মাহবুব উল আলম চৌধুরী

 |
| শিক্ষা | 
* বোরহানউদ্দিন খান জাহাঙ্গীর

 |
| শিল্পকলা | 
* মনসুর উল করিম (চারুকলা)
* রামেন্দু মজুমদার (নাট্যকলা)

 |
| সমাজসেবা | 
* কাজী খলীকুজ্জমান আহমদ
* মোহাম্মদ রফি খান

 |
| সাংবাদিকতা | 
* আশরাফ-উজ-জামান খান (মরণোত্তর)
* বিলকিস নাসির উদ্দিন
* মানিক চন্দ্র সাহা
* হুমায়ুন কবীর বালু (মরণোত্তর)

 |
| 
একুশে পদক বিজয়ী
২০০৪
২০০৫
২০০৬
২০০৭
২০০৮
**২০০৯** 
২০১০
২০১১
২০১২
২০১৩
২০১৪
 |
**জুবাইদা ইয়াজদানী** (২৭ এপ্রিল ১৯২৬ – ১১ জুন ১৯৯৬) একজন ভারতীয় ইতিহাসবেত্তা ছিলেন যিনি ভারতের দাক্ষিণাত্য মালভূমি ও হায়দ্রাবাদের নিজাম রাজ্যের ইতিহাসে বিশেষজ্ঞ ছিলেন। তিনি অক্সফোর্ডে ইতিহাস অধ্যয়ন করেছিলেন এবং ভারতের প্রধানমন্ত্রী শ্রীমতি ইন্দিরা গান্ধীর সমসাময়িক ছিলেন।

জীবনী
-----

জুবাইদা ইয়াজদানী ভারতের হায়দ্রাবাদে ১৯১৬ সালের ২৭ এপ্রিল জন্মগ্রহণ করেন। ইয়াজদানী অক্সফোর্ড বিশ্ববিদ্যালয়ে ভর্তি হওয়া প্রথম এশীয় নারীদের অন্যতম ছিলেন। তিনি ভারতের ইতিহাস সম্পর্কে দুটি বই ও অসংখ্য পাণ্ডিত্যপূর্ণ নিবন্ধ লিখেছেন। তার বই "হায়দ্রাবাদে হেনরি রাসেলের বসবাসের সময় ১৮১১-১৮২০' ভারতীয় সহায়ক জোট ব্যবস্থার একটি পাণ্ডিত্যপূর্ণ ব্যাখ্যা ছিল। দ্বিতীয় বই, "দ্য সেভেন্থ নিজাম: দ্য ফলন এম্পায়ার" ছিল হায়দ্রাবাদের শেষ নিজামের স্মৃতিকথা ও ব্রিটিশ রাজের সাথে ভারতীয় রাজ্যগুলির সম্পর্ককে ঘিরে থাকা সাংবিধানিক ও রাজনৈতিক জটিলতার অধ্যয়ন। তার পাণ্ডিত্য মূল নথির শ্রমসাধ্য ব্যবহারের উপর ভিত্তি করে বিষয়গুলি অনুসন্ধান করেছিল, নথিগুলি যা পূর্ববর্তী তদন্তকারীদের দ্বারা উপেক্ষা করা হয়েছিল। গভীরভাবে কাগজপত্রের সংরক্ষণ ইয়াজদানির পাণ্ডিত্য প্রচলিত ইতিহাসকে চ্যালেঞ্জ করে।

ইয়াজদানী নাজির আহমদ দেহলভির উপন্যাস "তৌবাত-আল-নুসুহ" ("নুসুহর অনুতপ্ততা: একশ বছর আগে একটি মুসলিম পরিবারের গল্প") উর্দু থেকে ইংরেজিতে অনুবাদের তত্ত্বাবধান করেন। উনবিংশ শতাব্দীর শেষের দিকে ভারতের মুসলমানদের জীবন নিয়ে এটি একটি গুরুত্বপূর্ণ সাহিত্যকর্ম।

ইয়াজদানী ভারতের হায়দ্রাবাদের কলেজে তিন দশকেরও বেশি সময় ধরে শিক্ষকতা করেছেন, যেখানে তিনি মহিলাদের জন্য একটি কলেজের অন্যতম প্রধান প্রতিষ্ঠাতা ছিলেন। তিনি লন্ডনে হায়দ্রাবাদ স্কুল ফর ল্যাঙ্গুয়েজ অ্যান্ড সায়েন্স চালু করেন, প্রাথমিক, নিম্ন ও মাধ্যমিকে শিক্ষার্থীদের উর্দুতে শিক্ষাদানের পাশাপাশি ইংরেজি, গণিত, কম্পিউটার শিক্ষা, ফরাসি ও আরবি পাঠ্যক্রমের বিষয়গুলি প্রাথমিক থেকে ও এবং এ স্তরের শিক্ষার্থীদেরও শিক্ষাদান করেন।

তথ্যসূত্র
---------

1. 1 2 3  St Hilda's College (১৯৮৭–১৯৮৮)। *Report and Chronicle*।
2. 1 2  Yazdani, Zubaida (১৯৭৬)। *Hyderabad During the Residency of Henry Russell 1811–1820. A Case Study of the Subsidiary Alliance System*। Printed at University Press, Oxford।
3. ↑  Yazdani, Zubaida (with Mary Chrystal) (১৯৮৫)। *The Seventh Nizam: The Fallen Empire*। Printed at Cambridge University Press।
4. ↑  Leach, Joy (১৯৮৫)। "Interview with Mrs Ali Khan (married name)"। Rectory Neighborhood Warden।
**মীনা সিং** (১ জানুয়ারী ১৯৬২, উত্তর বারাণসী, উত্তর প্রদেশ) হলেন একজন ভারতীয় নারী রাজনীতিবিদ। রাজনীতিতে তার প্রবেশ ঘটে ২০০৮ সালে। তিনি জনতা দলের সদস্য হিসেবে ১৪তম লোকসভায় বিক্রমগঞ্জ লোকসভা কেন্দ্রের এবং ১৫ তম লোকসভায় আরা লোকসভা কেন্দ্রের প্রতিনিধিত্ব করেন।

প্রান্তিক জীবন
--------------

মীনা সিংহের জন্ম হয়েছিল শ্রীমতিতে। তার বাবা ও মায়ের নাম হলো - নায়না দেবী এবং শ্রী রামেশ্বর সিং। তিনি ১৯৮২ সালে বেনারস হিন্দু বিশ্ববিদ্যালয় থেকে আর্টস ডিগ্রি লাভ করেন। ভারতীয় রাজনীতিতে প্রবেশ করার আগে তিনি তার স্বামীর নির্বাচনী এলাকার লোকদের সেবা করেছেন এবং একজন গৃহবধূ ছিলেন।

রাজনৈতিক জীবন
-------------

তার স্বামী মারা যাওয়ার পরে তিনি ২০০৮ সালের জানুয়ারিতে প্রথমবার বিক্রমগঞ্জ থেকে উপনির্বাচনে সংসদ সদস্য নির্বাচিত হয়েছিলেন এবং রাহুল রাজ হত্যার ঘটনার কারণে মাত্র কয়েকমাস দ্বায়িত্বে থাকার পর তিনি পদত্যাগ করেছিলেন।  ২০০৯ সালে সংযুক্ত জনতা দল থেকে তিনি আবারও আরা লোকসভা কেন্দ্রে নির্বাচিত হয়েছিলেন। তিনি ২০০৯ থেকে ২০১৪ পর্যন্ত তার নির্বাচনী এলাকার লোকদের জন্য খুব ভাল সেবা দিয়েছিলেন। তবে, তিনি ২০১৪ সালের লোকসভা নির্বাচনে পরাজিত হন।

ব্যক্তিগত জীবন
--------------

মিনা সিং তার পেশাদার জীবনে রাজনীতিবিদ অজিত কুমার সিংকে বিয়ে করেছিলেন। তাদের একটি ছেলে আছে, তার নাম বিশাল সিংহ (জন্ম ২৩ জানুয়ারী ১৯৮৭) যিনি অ্যামিটি বিজনেস স্কুল থেকে ব্যবসায় প্রশাসনে স্নাতক করেছেন। অজিত সিং ২০০৭ সালে মারা যান।

তথ্যসূত্র
---------

1. ↑  Mishra, Ashok K (৩ জানুয়ারি ২০০৮)। "Bikramganj bolsters Nitish, shocks Lalu"। *The Economic Times*। সংগ্রহের তারিখ ১৪ মার্চ ২০১৯।
2. ↑  "General (15th Lok Sabha) Election Results India"। Elections.in। ২৭ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২০।
3. ↑  Swaroop, Vijay (৬ নভেম্বর ২০০৮)। "Rahul Raj's killing triggers large scale resignations"। *Hindustan Times*। সংগ্রহের তারিখ ১৪ মার্চ ২০১৯।
4. ↑  "Arrah Lok Sabha Elections and Results 2014"। Elections.in।
5. ↑  Chatterjee, Aloke (২ আগস্ট ২০০৭)। "JD (U) MP dies in road accident"। *Hindustan Times*। সংগ্রহের তারিখ ১৪ মার্চ ২০১৯।
অন্য ব্যবহারের জন্য মো. শাহজাহান দেখুন।**মো. শাহজাহান** হলেন বাংলাদেশ আওয়ামী লীগের একজন রাজনীতিবিদ এবং সিরাজগঞ্জ-৬ (শাহজাদপুর) আসনের সাবেক সাংসদ। তিনি জুন ১৯৯৬ সালের সপ্তম জাতীয় সংসদ নির্বাচনে সংসদ সদস্য নির্বাচিত হয়ে ছিলেন।

জন্ম ও প্রাথমিক জীবন
--------------------

মো. শাহজাহান সিরাজগঞ্জ জেলার শাহজাদপুর উপজেলায় জন্মগ্রহণ করেন।

রাজনৈতিক ও কর্মজীবন
-------------------

মো. শাহজাহান বাংলাদেশ আওয়ামী লীগের রাজনীতিবিদ তিনি জুন ১৯৯৬ সালের সপ্তম জাতীয় সংসদ নির্বাচনে সিরাজগঞ্জ-৬ (শাহজাদপুর) আসন থেকে আওয়ামী লীগের প্রার্থী হয়ে সংসদ সদস্য নির্বাচিত হয়ে ছিলেন। ১৯৯১ সালের জাতীয় সংসদ নির্বাচনে অংশগ্রহণ করে তিনি পরাজিত হয়েছিলেন।

আরও দেখুন
---------

* সপ্তম জাতীয় সংসদ সদস্যদের তালিকা

তথ্যসূত্র
---------

1. 1 2  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।
2. 1 2  "মো. শাহজাহান"। *প্রথম আলো*। সংগ্রহের তারিখ ২০১৯-১১-০৪।

বহিঃসংযোগ
---------

* সপ্তম জাতীয় সংসদ সদস্যদের তালিকা (জুন ১৯৯৬) –জাতীয় সংসদ
"নেট ক্যাফে" শিরোনামকে এখানে পুনর্নির্দেশ করা হয়েছে। একই নামের টেলিভিশন সিরিজ জন্য নেট ক্যাফে (টিভি সিরিজ) দেখুন।

*গোল্ডেন প্রিন্সেস*এ ইন্টারনেট ক্যাফে এবং গ্রন্থাগার
জার্মানীতে ইন্টারনেট ক্যাফে
**সাইবার ক্যাফে** হল এমন একটি জায়গা যেখানে উপযুক্ত ফি গ্রহণপূর্বক জনসাধারণকে ইন্টারনেটসংযুক্ত যন্ত্র ব্যবহার করতে দেওয়া হয়।এই উপযুক্ত ফি সাধারণত হিসেব করা হয় কত সময় ধরে সে ইন্টারনেট ব্যবহার করেছে তার উপর।

ইতিহাস
------

দক্ষিণ কোরিয়ায়  সর্বপ্রথম *ইলেক্ট্রনিক ক্যাফে* নামে ১৯৮৮ সালের মার্চে হাঙ্গিক বিশ্ববিদ্যালয়ের সামনে আহন সাং চু এবং সিউলে কিউম নুরী দ্বারা অনলাইন ক্যাফে খোলা হয়।এতে টেলিফোন লাইন দ্বারা ইন্টারনেটের সঙ্গে সংযুক্ত দুটি ১৬ বিটের কম্পিউটার ছিল।অনলাইন সেবা গ্রাহকদের ইলেক্ট্রনিক ক্যাফেতে অফলাইন সভা বসত, যেটি অনলাইন এবং অফলাইন কর্মকান্ডের সংযোগ হিসেবে কাজ করত।কোরিয়াতে অনলাইন ক্যাফের শুরুটা অন্যান্য দেশের চেয়ে ২-৩ বছর পূর্বে ছিল।

যুক্তরাষ্ট্রে অনলাইন ক্যাফে চালু হয় ১৯৯১ সালের জুলাইতে ওয়েন গ্রেগরীর হাতে সান ফ্রান্সিসকোয়, যখন সে এসএফ নেট নামে অনলাইন ক্যাফে খোলে।গ্রেগরী সান ফ্রান্সিসকো উপসাগরীয় অঞ্চলের কফি হাউসগুলোতে ২৫ কয়েন কম্পিউটার টার্মিনাল ডিজাইন, নির্মাণ এবং চালু করে।ক্যাফে টার্মিনালগুলো ৩২ লাইনের বুলেটিন বোর্ড লাগাতো যেখানে ইন্টারনেটের বিভিন্ন ইমেইল ও অন্যান্য সুবিধাসমূহ লেখা থাকতো।
১৯৯৪ সালের পূর্বে পূর্ণ ইন্টারনেট এক্সেস সুবিধাসম্পন্ন ক্যাফে (এবং সাইবার ক্যাফে নামটি) আবিষ্কার করেন ইভান পোপ।
১৯৯৪ সালের জুনে, দ্যা বাইনারি ক্যাফে, কানাডার প্রথম ক্যাফে চালু হয় টরোন্টোতে।

আইসিএ ইভেন্টে আংশিকভাবে অনুপ্রাণিত হয়ে সাইবেরিয়া নামে ইংল্যান্ডের লন্ডনে ১৯৯৪ সালের ১লা সেপ্টেম্বর এমন একটি বাণিজ্যিক প্রতিষ্ঠান স্থাপিত হয়।১৯৯৫ সালের জানুয়ারীতে, লন্ডনের কেম্ব্রীজে সিবিওয়ান ক্যাফে নামক আজ পর্যন্ত যুক্তরাজ্যের বৃহত্তম ক্যাফে প্রতিষ্ঠিত হয়।

বৈশিষ্ট্য
---------

ইন্টারনেট ক্যাফের মূল উদ্দেশ্য হলো জনগণকে সেবা দেওয়ার পাশাপাশি ব্যবসা করা। এজন্য সব ক্যাফেতেই ওয়াইফাই লাগানো থাকে। এখানে প্রতি ঘণ্টায় টাকার হার হিসাব করা হয়। এতে ইন্টারনেটসংক্রান্ত সব ধরনের কাজ করা সম্ভব।

তথ্যসূত্র
---------

1. ↑  "সাইবার ইন্টারনেটের ইতিহাস জাদুঘর"। Eng.i-museum.or.kr। ২০০৯-০৯-২৪। ৯ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২০১৩-১১-০২।
2. ↑  "SFnet Archive | Coffee Bar Network"। Sfnet.org। ২০১২-০২-১৯ তারিখে মূল থেকে আর্কাইভ করা। সংগ্রহের তারিখ ২০১২-০২-০৪।
3. ↑  Paul Mulvey (১৯৯৪-১২-০৬)। "Coffee and a byte?"। The Bulletin *(Australia)*। ৮ মার্চ ২০০৮ তারিখে মূল থেকে আর্কাইভ করা। সংগ্রহের তারিখ ২০ জুন ২০১০।

বহিঃসংযোগ
---------


উইকিমিডিয়া কমন্সে **সাইবার ক্যাফে** সংক্রান্ত মিডিয়া রয়েছে।

* কার্লিতে Cybercafes (ইংরেজি)

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র

 |
**মোহাম্মদ নাসির** (জন্ম: ১৯০২- মৃত্যু: ১৮ এপ্রিল, ১৯৭৯) একজন বাংলাদেশী গীতিকার, সুরকার ও লোকশিল্পী। তিনি চট্টগ্রামের মরমি ও আঞ্চলিক গানের কিংবদন্তি শিল্পী। কলকতার এইচএমভি থেকে জগন্ময় মিত্রের তত্ত্বাবধানে ১৯৩২ সালে মোহাম্মদ নাসিরের মাইজভাণ্ডারী ও আঞ্চলিক গানের রেকর্ড বের হয়।

প্রাথমিক জীবন
-------------

মোহাম্মদ নাসির ১৯০২ সালে চট্টগ্রামের ডবলমুরিং থানার সরাইপাড়ায় জন্মগ্রহণ করেন। তার পিতার নাম আবদুল হামিদ এবং মাতার নাম মাহতাবজান।

সঙ্গীতজীবন
----------

গানের প্রতি নাসিরের ঝোঁক ছিল শৈশব থেকেই। গানের আসরের খবর পেলেই সেখানেই হাজির হতেন তিনি। গানের কারণে লেখাপড়াও বেশিদূর করেননি। লোকমান খাঁ সেরওয়ানি তাকে গান শেখার জন্য ওস্তাদ সালামত আলী দেওয়ানের কাছে নিয়ে যান। তবে তার আগেই নাসির উপমহাদেশের খ্যাতিমান সংগীতসাধক ওস্তাদ মোহাম্মদ হোসেন খরুর সান্নিধ্যে আসেন। তবে সঙ্গীতে তার হাতেখড়ি আর্য্য সংগীতের ওস্তাদ সুরেন্দ্র লাল দাশের হাতে।

চাটগাঁইয়া গানের বিশ্বায়ন
--------------------------

মোহাম্মদ নাসির চট্টগ্রামের গানকে নিয়ে গেছেন উপমহাদেশীয় গণ্ডিতে। তার কণ্ঠেই প্রথম হিন্দুস্থান রেকর্ড থেকে চট্টগ্রামের গানের রেকর্ড বের হয়েছে। ১৯৩২ সালে জগন্ময় মিত্রের তত্ত্বাবধানে কলকতার বিখ্যাত হিজ মাস্টার্স ভয়েজ (এইচএমভি) থেকে তার গ্রামোফোন রেকর্ড বের হয়েছিল। রেকর্ডকৃত গান দুটিই মাইজভাণ্ডারী গান, **বাঁশী বাজে হৃদমন্দিরে কে বাঁশি ফুঁকে** ও **দয়াল ভাণ্ডারী তোরে চিনব কেমনে**। দুই বছর পর এখান থেকেই তার কণ্ঠে চট্টগ্রামের আঞ্চলিক গানের প্রথম গ্রামোফোন রেকর্ড প্রকাশিত হয়।আহমেদুল হক সিদ্দিকীর রচিত এবং মোহাম্মদ নাসিরের সুরে রেকর্ডকৃত গানটি হল **চাঁন মুখে মধুর হাসি/দেবাইল্যা বানাইল মোরে সাম্পানর মাঝি, কুতুবদিয়ার দক্ষিণ ধারে সাম্পানওয়ালার ঘর**।

তথ্যসূত্র
---------

1. 1 2  "চাটগাঁইয়া গানের বিশ্বদর্শনের নায়ক মোহাম্মদ নাসির"। দৈনিক আজাদী। সংগ্রহের তারিখ ৩০ এপ্রিল বৃহস্পতিবার ২০১৫ খ্রিঃ।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)[*স্থায়ীভাবে অকার্যকর সংযোগ*]
2. ↑  আবদুল, মান্নান (৭ ফেব্রুয়ারি ২০১৬)। "মোহাম্মদ নাসির আর আবু কাওয়ালের গান এখনো কানে বাজে"। দৈনিক সমকাল। সংগ্রহের তারিখ ৮ অক্টোবর ২০২০।
**শ্যাম শরণ নেগি** (১ জুলাই ১৯১৭ - ৫ নভেম্বর ২০২২) ভারতের হিমাচল প্রদেশের কল্পার একজন স্কুলশিক্ষক ছিলেন যিনি স্বাধীন ভারতের প্রথম ভোটার হিসেবে পরিচিত। ব্রিটিশ শাসন থেকে ১৯৪৭ সালে ভারত স্বাধীন হওয়ার পর ১৯৫১ সালে অনুষ্ঠিত প্রথম নির্বাচনে তিনি ভোট দিয়েছিলেন।

স্বাধীন ভারতের অধিকাংশ এলাকায় প্রথম নির্বাচন হয় ১৯৫২ সালের ফেব্রুয়ারি মাসে। কিন্তু হিমাচল প্রদেশের কিন্নৌরে ঐ সময়ে প্রবল তুষারপাতের কথা বিবেচনা করে ৫ মাস আগেই ১৯৫১ সালের অক্টোবর মাসে ভোটের আয়োজন করা হয়। ঐ নির্বাচনে ২৫ অক্টোবর স্বাধীন ভারতের প্রথম নাগরিক হিসাবে ভোট দেন নেগি। এরপর থেকে দেশের প্রতিটি নির্বাচনে তিনি অংশগ্রহণ করেছেন। তিনি ভোট দেওয়াকে নাগরিক কর্তব্য বলে মনে করতেন এবং কখনও এই কর্তব্যে অবহেলা করেন নি। ২০২২ সালের ১২ নভেম্বর অনুষ্ঠেয় হিমাচল প্রদেশের বিধানসভা নির্বাচনে অসুস্থ অবস্থায়ও পোস্টাল ব্যালটের মাধ্যমে শেষবারের মতো ভোট দিয়েছিলেন তিনি। নির্বাচন কমিশনের প্রতিনিধিরা তার বাড়ি গিয়ে ২ নভেম্বর ভোট গ্রহণের ব্যবস্থা করেন। এরপরই হিমাচল প্রদেশের কিন্নৌরের বাড়িতে ৫ নভেম্বর তার মৃত্যু হয়। উল্লেখ্য, ১৯১৭ সালের ১ জুলাই হিমাচল প্রদেশের কিন্নৌরে নেগির জন্ম। দীর্ঘজীবনে তিনি মোট ৩৪ বার ভোট দিয়েছেন।

সম্মাননা
--------

ভারতের জাতীয় নির্বাচন কমিশন ২০০৭ সালে সরকারিভাবে নেগিকে স্বাধীন ভারতের প্রথম ভোটার হিসেবে ঘোষণা করে। ২০১০ সালে তিনি নির্বাচন কমিশন কর্তৃক সংবর্ধিত হন এবং ২০১৪ সালে নির্বাচন কমিশনের শুভেচ্ছা দূত মনোনীত হন। নির্বাচনে সাধারণ মানুষকে ভোট দিতে উদ্বুদ্ধ করতেন তিনি। ২০১৪ সালের লোকসভা নির্বাচনের আগে গুগল তার এই কাহিনী নিয়ে একটি ভিডিও তৈরি করে সাধারণ মানুষকে ভোট দেওয়ার আহ্বান জানিয়েছিল। ২০১৬ সালে সনম রে চলচ্চিত্রে তাকে অতিথি শিল্পী হিসেবে দেখা গিয়েছিল।

তথ্যসূত্র
---------

1. ↑  "'ভারতের প্রথম ভোটার' শ্যাম শরণ নেগি মারা গেছেন"। *জাগোনিউজ২৪.কম*। ৬ নভেম্বর ২০২২। সংগ্রহের তারিখ ৬ নভেম্বর ২০২২।
2. ↑  "১০৫ বছরে ভারতের প্রথম ভোটার শ্যাম শরণ নেগির মৃত্যু"। *বিডিনিউজ টোয়েন্টিফোর ডটকম*। ৬ নভেম্বর ২০২২। ৬ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ৬ নভেম্বর ২০২২।
3. ↑  "ভারতের 'প্রথম ভোটার' ১০৫ বছর বয়সে মারা গেছেন"। *প্রথম আলো*। ৬ নভেম্বর ২০২২। সংগ্রহের তারিখ ৬ নভেম্বর ২০২২।
4. ↑  "স্বাধীন ভারতের প্রথম ভোটার শ্যাম শরণ নেগির জীবনাবসান"। *ঢাকাটাইমস*। ৬ নভেম্বর ২০২২। সংগ্রহের তারিখ ৬ নভেম্বর ২০২২।
5. ↑  "বয়স ১০৬! স্বাধীন ভারতের প্রথম ভোটার শ্যামশরণ ভোট দিয়ে ভাঙলেন নিজেরই নজির"। *আনন্দবাজার পত্রিকা অনলাইন*। ২ নভেম্বর ২০২২। সংগ্রহের তারিখ ৬ নভেম্বর ২০২২।
6. ↑  "স্বাধীন ভারতের 'প্রথম ভোটার' শ্যাম শরণ নেগি আর নেই"। *এনটিভি অনলাইন*। ৬ নভেম্বর ২০২২। সংগ্রহের তারিখ ৬ নভেম্বর ২০২২।

বহিঃসংযোগ
---------

* গুগল নির্মিত ভিডিওতে শ্যাম শরণ নেগি
**চেইয়ুর** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি শহর। এটি চেইয়ুর তহশিলের সদর৷

ভূগোল
-----

চেইয়ুরকে দক্ষিণ দিকে চেন্নাইয়ের প্রবেশদ্বার বলে উল্লেখ করা হয়৷ এটি চেঙ্গলপট্টুর মধুরান্তকম শহর থেকে ২৯ কিলোমিটার দূরে অবস্থিত৷

ইতিহাস
------

অতীতে শহরটির বহুবার নাম পরিবর্তন করা হয়েছে৷ গঙ্গাইকোণ্ড চোলনল্লুর, বীররাজেন্দ্রনল্লুর, শেইয়ুর, সেইগাইয়মপাতি এবং বল্লভপুরী নামেও অতীতে এই শহরটি পরিচিত ছিলো৷ এটি মূলত ছিলো ঘন জঙ্গল, চোল রাজারা মৃগয়ার জন্য এই জঙ্গলে আসতেন৷

জনতত্ত্ব
--------

২০১১ খ্রিস্টাব্দে ভারতের জনগণনা অনুসারে চেইয়ুর শহরের জনসংখ্যা ছিল ১০,৬৬৪ জন, যার মধ্যে ৫,২৭৪ জন পুরুষ এবং ৫,৩৯০ জন নারী। ‌ছয় বছর অনূর্ধ্ব শিশুর সংখ্যা ১,০২৪ যা মোট জনসংখ্যার ৯.৬০ শতাংশ। মোট পরিবার সংখ্যা ২,৬২৬ টি। তপশিলি জাতি ও তপশিলি উপজাতি পর্যায়ভুক্ত শতকরা অনুপাত যথাক্রমে ৪৮.৩৫ ও ১.২৩। শহরটির মোট সাক্ষরতার হার ৮২.৩২ শতাংশ, যেখানে পুরুষ সাক্ষরতার হার ৮৮.৪২ শতাংশ এবং নারী সাক্ষরতার হার ৭৬.৪৩ শতাংশ।

উপাসনালয়
---------

### মন্দির

শ্রী কন্ধস্বামী মন্দিরটি এই অঞ্চলে প্রতিষ্ঠিত ৮০০ বছর পুরান একটি মন্দির৷ চোল রাজাদের রাজত্বকালে এই মন্দিরটি নির্মাণ করা হয়েছিলো৷ শিব মূর্তির সঙ্গেই রয়েছে একটি মুরুগান মূর্তি৷

### গির্জা

শহরের অধিকাংশই খ্রিস্টান৷ ১৭১৬ খ্রিস্টাব্দে দ্য *আওয়ার লেডি অব গুড ভয়েজ চার্চ* প্রতিষ্ঠিত হয়৷ স্থানীয় মিশনারীরা শিল্প ও শিক্ষাক্ষেত্রে অন্নতির মাধ্যমে সমগ্র শহরের উন্নতিসাধন করে আসছে৷

আরো দেখুন
---------

* ইড়কলিনাড়ু

তথ্যসূত্র
---------

1. 1 2 3 4
2. ↑  "Sri Kandaswamy Temple – Cheyyur"। swayamvaralaya.com। সংগ্রহের তারিখ ৭ জুলাই ২০১৩।
3. ↑
4. ↑  chengaidiocese। "Roman Catholic Diocese of Chingleput"। *www.chengaidiocese.org*। ২৫ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২০১৬-১১-২৪।
5. ↑  "Church of South India | CSI Chennai Diocese | CSI Diocese of Madras"। *www.csimadrasdiocese.org*। ২৬ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২০১৬-১১-২৪।
১৯৬২ সাল থেকে শুরু হওয়া রোহিঙ্গা নির্যাতনের ফলে লাখ লাখ মুসলমান মিয়ানমার ত্যাগ করে পার্শ্ববর্তী দেশসমূহে পালিয়ে গেছেন। বিশেষ করে পার্শ্ববর্তী মুসলিম দেশ বাংলাদেশে প্রায় ৬,৫৫,০০০ থেকে ৭,০০,০০০ জন রোহিঙ্গা শরণার্থী হিসেবে আছেন। আরও দেখুন......
মিয়ানমারে ইসলাম বৌদ্ধ ও খ্রিস্টধর্মের পরে তৃতীয় বৃহত্তম ধর্ম। ২০২১ সালের পিউ রিসার্চ সেন্টারের তথ্যমতে, মিয়ানমারের মুসলিম জনসংখ্যা প্রায় ২৩,৯১,৭৬৭ জন, যা মোট জনসংখ্যার ৪.৩% গঠন করে। দেশটির অধিকাংশ মুসলিম মূলত নির্যাতিত রোহিঙ্গা মুসলিম জাতিগোষ্ঠীর অন্তর্ভুক্ত। ১৯৬২ সাল থেকে শুরু হওয়া রোহিঙ্গা নির্যাতনের ফলে লাখ লাখ মুসলমান মিয়ানমার ত্যাগ করে পার্শ্ববর্তী দেশসমূহে পালিয়ে গেছেন। বিশেষ করে পার্শ্ববর্তী মুসলিম দেশ বাংলাদেশে প্রায় ৬,৫৫,০০০ থেকে ৭,০০,০০০ জন রোহিঙ্গা শরণার্থী হিসেবে আছেন।

তথ্যসূত্র
---------

1. ↑  "Burma"। *The World Factbook* (ইংরেজি ভাষায়)। Central Intelligence Agency। ২০২২-১০-২৭।
2. ↑  "Wayback Machine" (পিডিএফ)। *web.archive.org*। ২০১৮-০৩-২৯। ২০১৮-০৩-২৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২২-১১-১০।
3. ↑  "Bangladesh: Humanitarian Situation Report No. 16 (Rohingya Influx), 24 December 2017 - Bangladesh | ReliefWeb"। *reliefweb.int* (ইংরেজি ভাষায়)। সংগ্রহের তারিখ ২০২২-১১-১০।
**রিচমন্ড** হল একটি সিগারেটের ব্রিটিশ মার্কা, বর্তমানে ইম্পেরিয়াল টোব্যাকোর মালিকানাধীন এবং উৎপাদিত।

ইতিহাস
------

রিচমন্ড সিগারেট কানাডায় ইম্পেরিয়াল টোব্যাকো দ্বারা সংক্ষিপ্তভাবে উত্পাদিত হয়েছিল, যা ১৯৬৮ সালে একটি ফিল্টারযুক্ত কিংসাইজ হিসাবে মার্কাটি চালু করেছিল। এটি ইম্পেরিয়ালের প্রথম এবং একমাত্র মার্কা যা স্ট্রিকম্যান ফিল্টার ব্যবহার করেছিল, একটি প্রাথমিক উচ্চ-পরিস্রাবণ ফিল্টার টিপ যা স্ট্যান্ডার্ড সেলুলোজ-অ্যাসিটেট ফিল্টার টিপের তুলনায় ধোঁয়ায় কণা পদার্থকে আরও কার্যকরভাবে কমায় বলে মনে করা হয়েছিল। এই দাবিগুলি পরে প্রমাণ করা যায় নি, এবং মার্কাটি ১৯৭০-এর দশকের প্রথম দিকে প্রত্যাহার করা হয়েছিল। 

রিচমন্ড ১৯৯৯ সালে একটি গুণমানের মার্কা হিসাবে যুক্তরাজ্যের বাজারে পুনরায় প্রবর্তিত হয়।  মার্কাটি বাজারের নিম্ন প্রান্তের, মেফেয়ার, সভারেইন এবং পার্ক রোডের মতো সিগারেটের মার্কার সাথে প্রতিযোগিতায় রয়েছে।

বাজার
-----

রিচমন্ড মূলত যুক্তরাজ্যে বিক্রি হয়, তবে লাক্সেমবার্গ, বেলজিয়াম, ফিনল্যান্ড, বেলারুশ, রাশিয়া, কাজাখস্তান, কানাডা, আরুবা, কুরাকাও, বলিভিয়া, প্যারাগুয়ে, উরুগুয়ে এবং আর্জেন্টিনায় বিক্রি হয় বা এখনও হয় ।

আরো দেখুন
---------

* তামাক ধূমপান

তথ্যসূত্র
---------

1. 1 2  "BrandRichmond - Cigarettes Pedia"। *Cigarettespedia.com*। সংগ্রহের তারিখ ২১ জানুয়ারি ২০১৮।
2. ↑  "Richmond"। *Flickr.com*। ৫ নভেম্বর ১৯৯৯। সংগ্রহের তারিখ ২১ জানুয়ারি ২০১৮।
3. ↑  "Richmond"। *Zigsam.at*। সংগ্রহের তারিখ ২১ জানুয়ারি ২০১৮।
4. ↑  "Brands"। *Cigarety.by*। সংগ্রহের তারিখ ২১ জানুয়ারি ২০১৮।
টেমপ্লেট:Imperial Tobacco
**পীযুষ কান্তি ভট্টাচার্য্য** (জন্ম ১ মার্চ ১৯৪০) বাংলাদেশের যশোরের একজন শিক্ষায়তনিক ব্যক্তি ও রাজনীতিবিদ যিনি বাংলাদেশ আওয়ামী লীগের রাজনীতির সাথে যুক্ত। তিনি একজন সাবেক সাংসদ। তিনি বাংলাদেশ আওয়ামী লীগের একজন প্রেসিডিয়াম সদস্য। তার ভাই স্বপন ভট্টাচার্য্য স্থানীয় সরকার, পল্লী উন্নয়ন ও সমবায় মন্ত্রণালয়ের বর্তমান প্রতিমন্ত্রী।

জীবনী
-----

পীযুষ কান্তি ভট্টাচার্য্য ১৯৪০ সালের ১ মার্চ যশোরের মনিরামপুরের পাড়ালা গ্রামে জন্মগ্রহণ করেন। তার পিতার নাম সুধীর ভট্টাচার্য্য ও মায়ের নাম ঊষা রাণী ভট্টাচার্য্য। তিনি খাজুরা এম. এন. মিত্র বহুমুখী উচ্চ বিদ্যালয় থেকে মাধ্যমিক ও মাইকেল মধুসূদন কলেজ থেকে উচ্চ মাধ্যমিক পরীক্ষায় উত্তীর্ণ হন। ১৯৬১ সালে তিনি রাজশাহী বিশ্ববিদ্যালয় থেকে স্নাতক সম্পন্ন করেন। ১৯৬৮ সালে তিনি সেখান থেকেই স্নাতকোত্তর ডিগ্রি লাভ করেন। তিনি বাংলাদেশের স্বাধীনতা যুদ্ধের একজন সংগঠক ছিলেন।

পীযুষ কান্তি ভট্টাচার্য্য মশিহাটি হাই স্কুল ও গোপালপুর হাই স্কুলে শিক্ষকতা করেছেন। এছাড়া, তিনি কেশবপুর ডিগ্রি কলেজেও শিক্ষকতা করেছেন। তিনি মনিরামপুর ডিগ্রি কলেজের উপাধ্যক্ষ ছিলেন।

বীর মুক্তিযোদ্ধা পীযুষ কান্তি ভট্টাচার্য্য ১৯৭৩ সালে যশোর-৫ আসনের সাংসদ হিসেবে নির্বাচিত হয়েছিলেন।

তথ্যসূত্র
---------

1. ↑  "আওয়ামী লীগের প্রেসিডিয়াম মেম্বার হলেন যারা"। *বাংলাদেশ প্রতিদিন*। ২১ ডিসেম্বর ২০১৯। সংগ্রহের তারিখ ১৪ ফেব্রুয়ারি ২০২০।
2. ↑  "স্বপন ভট্টাচার্য প্রতিমন্ত্রী হওয়ায় আনন্দের বন্যা"। *প্রথম আলো*। ৭ জানুয়ারি ২০১৯। সংগ্রহের তারিখ ১৪ ফেব্রুয়ারি ২০২০। [*স্থায়ীভাবে অকার্যকর সংযোগ*]
3. 1 2 3  "যশোরে পীযুষ কান্তিকে ঘিরে নেতাকর্মীদের উচ্ছ্বাস"। *বাংলানিউজ২৪.কম*। ২৪ অক্টোবর ২০১৬। ১৩ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০২০।
4. ↑  "List of 1st Parliament Members" (পিডিএফ)। *জাতীয় সংসদ*। ৯ সেপ্টেম্বর ২০১৮ তারিখে মূল (PDF) থেকে আর্কাইভ করা। সংগ্রহের তারিখ ১৩ আগস্ট ২০১৪।
**ঠাকুর রোশান সিং** (২২ জানুয়ারী ১৮৯২ - ১৯ ডিসেম্বর ১৯২৭) একজন ভারতীয় বিপ্লবী। তিনি উত্তরপ্রদেশের নবাদা শাহজাহানপুর জেলার একটি গ্রামে জন্মগ্রহণ করেছিলেন। তিনি ১৯২১-২২ -এর অসহযোগ আন্দোলনের সময় বেরিলি শুটিং মামলায় সাজা পেয়েছিলেন। বেরিলি কেন্দ্রীয় কারাগার থেকে মুক্তি পাওয়ার পরে তিনি ১৯২৪ সালে হিন্দুস্তান রিপাবলিকান অ্যাসোসিয়েশনে যোগ দিয়েছিলেন। যদিও ১৯২৫ সালের আগস্টে তিনি কাকোরি ষড়যন্ত্রে অংশ নেন নি, তবুও ১৯২৭ সালের মার্চ মাসে কাকোরি ট্রেনের ডাকাতির সময়ে হত্যার জন্য তৎকালীন ব্রিটিশ সরকার তাকে গ্রেপ্তার করে বিচার করেছিল। রামপ্রসাদ বিসমিল, আসফাকউল্লা খান এবং রাজেন্দ্র লাহিড়ীর সাথে তাকেও মৃত্যুদণ্ড দেওয়া হয়েছিল। এলাহাবাদ জেলার মালাকা / নায়নি কারাগারে তাকে ফাঁসি দেওয়া হয়েছিল। এটি যথাযথভাবে নথিভুক্ত করা হয়েছে যে তার মৃত্যুর পরে তার পরিবারকে তার মেয়েদের জন্য একটি বৈবাহিক মিল খুঁজে পেতে সমস্যা সহ সামাজিক ও অর্থনৈতিক সমস্যায় পড়তে হয়েছিল।[]

আরো দেখুন
---------

* আশফাকুল্লা খান
* সুখদেব থাপার
* শিবরাম রাজগুরু
* চন্দ্রশেখর আজাদ

তথ্যসূত্র
---------

1. ↑  *The Quarterly Review of Historical Studies*। ইনস্টিটিউট অফ হিস্টোরিকাল স্টাডিজ। ১৯৯৪। পৃষ্ঠা ৭৫।
2. ↑  রায়, প্রকাশ (২০২০)। "বিস্মৃত বিপ্লবী"। *বিপ্লবীদের জীবনী*।

* শর্মা বিদ্যার্নব। *যুগ কে দেবতা: বিসমিল অর আশফাক*। ২০০৪ দিল্লি। প্রবীণ প্রকাশন। আইএসবিএন ৮১-৭৭৮৩-০৭৮-৩

বহিঃসংযোগ
---------

* শাহজাহানপুরের মুক্তিযোদ্ধা
২০১২ সালে উত্তর আমেরিকা জরাথুস্ট্র সংগঠনের পাক্ষিক সাময়িকী বিশ্বব্যাপী জরাথুস্ট্র জনগোষ্ঠীর লোকসংখ্যাত পরিসংখ্যান প্রকাশ করে। এই হিসাব অনুসারে বিশ্বে ১,১১,৬৯১-১,২১,৬৯২ জন জরাথুস্ট্র ধর্মাবলম্বী বাস করে। এদের প্রায় অর্ধেকই বাস করে ভারত ও ইরানে।

আজারবাইজানের বাকুতে অবস্থিত জরাথ্রুস্টদের অগ্নি-মন্দির 

| দেশ | জনসংখ্যা (২০১২) |
| --- | --- |
| ভারত ভারত | ৬১,০০০ |
| ইরান ইরান | ১৫,০০০-২৫,২৭১ |
| মার্কিন যুক্তরাষ্ট্র যুক্তরাষ্ট্র | ১৪,৪০৫ |
| কানাডা কানাডা | ৬,৪৪২ |
| যুক্তরাজ্য যুক্তরাজ্য | ৫,৫০০ |
| অস্ট্রেলিয়া অস্ট্রেলিয়া | ২,৫৭৭ |
| পারস্য উপসাগরীয় অঞ্চলের আরব দেশসমূহ | ১,৯০০ |
| পাকিস্তান পাকিস্তান | ১,৬৭৫ |
| নিউজিল্যান্ড নিউজিল্যান্ড | ১,২৩১ |
| ইউরোপ ও মধ্য এশিয়া | ১,০০০ |
| বিশ্ব | ১,১১,৬৯১-১,২১,৬৯২ |

ইরাকি কুর্দিস্তানের জরাথুস্ট্র ধর্মাবলম্বীরা দাবি করেন যে ঐ অঞ্চলের অনেক ব্যক্তি সম্প্রতি জরাথুস্ট্র ধর্ম গ্রহণ করেছে। কিন্তু, স্বাধীন সূত্রে এই কথার সত্যতা যাচাই করা সম্ভব হয় নি। ইরাকে লক্ষাধিক ইয়াজিদি, শাবাজি ও ইয়ারসানিদের ধর্মে প্রাক ইসলামি ধর্মগুলোর ও জরাথুস্ট্র ধর্মের প্রভাব বিদ্যমান। জরাথুস্ট্র ধর্মের সাথে এসব ধর্মের সাদৃশ্য বিদ্যমান বলে কখনো কখনো গবেষণা কর্মে ও জনসংখ্যা বিষয়ক গবেষণায় এদের জরাথুস্ট্র ধর্মের আওতাধীন হিসেবে ধরা হয়ে থাকে।

আরো দেখুন
---------

* ইরানের ইতিহাস
* পারসি

তথ্যসূত্র
---------

1. 1 2 3  Rivetna, Roshan। "The Zoroastrian World A 2012 Demographic Picture" (পিডিএফ)। *Fezana.org*।
2. ↑  "Hamazor Issue #2 2017: "Kurdistan reclaims its ancient Zoroastrian Faith" (পিডিএফ)। *Hamazor*। ৩০ সেপ্টেম্বর ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ সেপ্টেম্বর ২০১৯।
3. ↑  "Zoroastrian faith returns to Kurdistan in response to ISIL viole"। *Rudaw*। সংগ্রহের তারিখ ১৮ সেপ্টেম্বর ২০১৫।
**পিস** হল জাপানি মার্কার সিগারেট, বর্তমানে জাপান টোব্যাকোর মালিকানাধীন এবং উৎপাদিত। মার্কাটি জাপানে একচেটিয়াভাবে উত্পাদিত হয়।

ইতিহাস
------

১৯৪৬ সালের জানুয়ারিতে, জাপানের অর্থ মন্ত্রণালয়ের একচেটিয়া কর্তৃপক্ষ কর্তৃক পিস সিগারেটের একটি ১০ শলাকা-প্যাক সংস্করণ প্রকাশিত হয়। নতুন সংস্করণের নাম এবং নকশা সর্বজনীনভাবে "নিউ ওয়ার্ল্ড" হিসাবে দেওয়া হয়েছিল, তবে "দ্যা পিস" তখন কঠিন উত্পাদন প্রযুক্তি থেকে গৃহীত হয়েছিল। পিস মার্কাটি মূলত প্রথম বিশ্বযুদ্ধের সমাপ্তির পরে ১৯২০ সালে শান্তির স্মারক হিসাবে প্রকাশিত হয়েছিল, কিন্তু শেষ পর্যন্ত বিক্রি বন্ধ হয়ে যায়। বর্তমান সংস্করণ, "হোপ"-এর যুদ্ধ-পূর্ব সংস্করণের সাথে কোনো সম্পর্ক নেই। বর্তমান বৈকল্পিকটি দ্বিতীয় বিশ্বযুদ্ধের পরে বিভ্রান্তিকর সময়ে একটি স্বপ্নের আশায় এবং একটি শান্তিপূর্ণ ভবিষ্যতের আশায় মুক্তি পেয়েছিল।

আরো দেখুন
---------

* জাপান টোব্যাকো
* জাপানে ধূমপান

তথ্যসূত্র
---------

1. ↑  "BrandPeace - Cigarettes Pedia"। *Cigarettespedia.com*। সংগ্রহের তারিখ ৩১ জানুয়ারি ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Peace"। *Zigsam.at*। সংগ্রহের তারিখ ৩১ জানুয়ারি ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Brands"। *Cigarety.by*। ১ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৩১ জানুয়ারি ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "「JTスモーカーズID」Webサイト"। *sso.auth.jtad.jp*। সংগ্রহের তারিখ ৩১ জানুয়ারি ২০১৮।
মারাকেশে (আরবি ভাষায়) উইকিআরবিয়া ২০১৯ সম্মেলনের সময় গুগল এবং উইকিমিডিয়ার বিভিন্ন প্রকল্পের উপস্থাপনা।
**গুগল এবং উইকিপিডিয়ায়** মাঝের সম্পর্ক নোলের প্রবর্তনের সাথে প্রথমে প্রতিযোগিতার একটি ছিল, পরে গুগল ইউটিউবে ভুল তথ্য ছড়িয়ে দেওয়ার বিষয়ে উইকিপিডিয়ায় উপড়ে নির্ভর করতে আসে এবং এটি অনুসন্ধানকারীদের তথ্য সরবরাহ করেছে।

ইতিহাস
------

২০০৭ সালে, গুগল নোলকে চালু করেছিল, এটি ব্যবহারকারীর তৈরি কন্টেন্ট সহ একটি এনসাইক্লোপিডিয়া ছিল। বিভিন্ন মিডিয়া সূত্র উল্লেখ করা হয়েছে যে এই কনটেন্ট উইকিপিডিয়াদের মতো ছিল এবং এটিকে উইকিপিডিয়ায় প্রতিযোগী হিসাবে ডাকা হতো। 

২০০৮ সালে, বিভিন্ন সংবাদ সূত্র জানিয়েছে যে উইকিপিডিয়াটির বেশিরভাগ ট্র্যাফিক গুগল অনুসন্ধানের রেফারেলগুলো থেকে আসে। 

ফেব্রুয়ারি ২০১০ সালে। গুগল উইকিমিডিয়া ফাউন্ডেশনকে তার প্রথম অনুদান হিসাবে মার্কিন $২০,০০,০০০ দিয়েছে।  গুগলের প্রতিষ্ঠাতা সের্গেই ব্রিন "উইকিপিডিয়ার ইন্টারনেটের অন্যতম দুর্দান্ত বিজয়" বলে মন্তব্য করেছিলেন।

মার্চ ২০১৮ এ, ইউটিউব ঘোষণা করে যে তারা তাদের প্ল্যাটফর্মের ভিডিওগুলোতে ভুল তথ্য প্রচারের দিকে নজর দেওয়ার জন্য উইকিপিডিয়া থেকে তথ্য ব্যবহার করবে। 

জানুয়ারী ২০১৯ এ গুগল উইকিমিডিয়া ফাউন্ডেশনে ৩ মিলিয়ন ডলার অনুদান দিয়েছে।

উইকিপিডিয়ায় গুগলের নির্ভরতা
-----------------------------

২০১২ সালের মে মাসে গুগল অনুসন্ধান ইঞ্জিনের ফলাফলগুলোকে উন্নত করতে *নলেজ গ্রাফ* নামে একটি বৈশিষ্ট্য যুক্ত করেছে। নলেজ গ্রাফের তথ্যগুলো একটি বাক্স হিসাবে উপস্থাপিত হয়েছে, যা গুগল অনুসন্ধান ফলাফলের ডানদিকে (মোবাইলে শীর্ষে) "নলেজ প্যানেল" হিসাবে উল্লেখ করেছে। এই তথ্যছকে উপস্থাপন করা বিপুল পরিমাণ তথ্য উইকিপিডিয়া, পাশাপাশি *সিআইএ ওয়ার্ল্ড ফ্যাক্টবুক* এবং উইকিউপাত্ত থেকে প্রাপ্ত করা হয়েছে।

আরো দেখুন
---------

* নলেজ গ্রাফ

তথ্যসূত্র
---------

1. ↑  Helft, Miguel (১৫ ডিসেম্বর ২০০৭)। "Wikipedia Competitor Being Tested by Google"। *The New York Times* (ইংরেজি ভাষায়)।
2. ↑  Sullivan, Danny (২৩ জুলাই ২০০৮)। "Google's Knol Launches: Like Wikipedia, With Moderation - Search Engine Land"। *Search Engine Land*।
3. ↑  Teglet, Traian (১৫ মে ২০০৮)। "Wikipedia Traffic, Mostly from Google"। *softpedia* (ইংরেজি ভাষায়)। ৭ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ৬ জুন ২০২০।
4. ↑  Johnson, Bobbie (১৮ ফেব্রুয়ারি ২০১০)। "Wikipedia wins the Google lottery - but why?"। *the Guardian* (ইংরেজি ভাষায়)।
5. ↑  Walsh, Jay। "Wikimedia Foundation announces $2 million grant from Google"। *wikimediafoundation.org*। Wikimedia Foundation। Archived from the original on ২৯ মে ২০১৮। সংগ্রহের তারিখ ৬ জুন ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
6. ↑  Etherington, Darrell (১৪ মার্চ ২০১৮)। "Wikipedia wasn't aware of YouTube's conspiracy video plan"। *TechCrunch*।
7. ↑  Dickey, Megan Rose (২২ জানুয়ারি ২০১৯)। "Google.org donates $2 million to Wikipedia's parent org"। *TechCrunch*।
8. ↑  Litman-Navarro, Kevin (২৩ জানুয়ারি ২০১৯)। "Google will conquer the world one charitable donation at a time"। *The Outline* (ইংরেজি ভাষায়)।
9. ↑  Gomes, Ben; Fuller, Jacquelline (২২ জানুয়ারি ২০১৯)। "Expanding knowledge access with the Wikimedia Foundation"। *Google* (ইংরেজি ভাষায়)।
10. ↑  Gruwell, Lisa (২২ জানুয়ারি ২০১৯)। "Google and Wikimedia Foundation partner to increase knowledge equity online"। *Wikimedia Foundation*।
শেখ লুৎফুর রহমান
**শেখ লুৎফুর রহমান** (জন্ম: অজানা - মৃত্যু: ৩০ মার্চ, ১৯৭৫) ছিলেন একজন সেরেস্তাদার, ব্রিটিশ ভারতের গোপালগঞ্জ দেওয়ানী আদালতের নথি সংগ্রহের দায়িত্বে থাকা একজন কর্মকর্তা। তার পুত্র বঙ্গবন্ধু শেখ মুজিবুর রহমান বাংলাদেশের প্রতিষ্ঠাতা ছিলেন। লুৎফুরের বাবা শেখ আবদুল হামিদ, ছিলেন শেখ বোরহানউদ্দিন ও শেখ কুদরোতুল্লাহর বংশধর। তিনি সায়েরা খাতুনকে বিয়ে করেন। লুৎফর ছিলেন একজন ধর্মপ্রাণ মুসলিম। তিনি বাংলাদেশের বর্তমান প্রধানমন্ত্রী শেখ হাসিনার পিতামহ।

প্রাথমিক জীবন
-------------

রহমানের জন্ম শেখ আবদুল হামিদের ঘরে। তিনি তার চাচাতো বোন সায়েরা খাতুনকে বিয়ে করেন। তিনি চাকরির খোঁজে বাড়ি ছেড়ে যান। বর্তমান গোপালগঞ্জ দেওয়ানি আদালতে তিনি তার কর্মজীবন শুরু করেছিলেন।

মৃত্যু এবং উত্তরাধিকার
----------------------

আরও তথ্যের জন্য দেখুন: শেখ-ওয়াজেদ পরিবার
শেখ লুৎফুর রহমান ৩০ মার্চ ১৯৭৫ সালে মারা যান। তাকে গোপালগঞ্জ জেলার টুঙ্গিপাড়ায় দাফন করা হয়।

সম্মাননা ও স্বীকৃতি
-------------------

মধুমতি নদীর উপর গোপালগঞ্জ-পিরোজপুর মহাসড়কের সংযোগকারী সেতুটি তার নামে নামকরণ করা হয় *শেখ লুৎফর রহমান সেতু*, যা ২০০০ সালের ২৩ ডিসেম্বর তার নাতনী শেখ হাসিনা ভিত্তিপ্রস্তর স্থাপন করেন। ২০০১ সালে বাংলাদেশ জাতীয়তাবাদী দল ও বাংলাদেশ জামায়াতে ইসলামী সরকার সেতুটির নির্মাণ কাজ বন্ধ করে দেয়। ২০০৯ সালে বাংলাদেশ আওয়ামী লীগ পুনরায় ক্ষমতায় আসলে এটির নির্মাণ কাজ শুরু হয়। ২০১৫ সালের জানুয়ারিতে শেখ হাসিনা এই সেতু উদ্বোধন করেন। এছাড়াও গোপালগঞ্জের কোটালীপাড়া উপজেলার সরকারি কলেজটি তার নামে শেখ লুৎফর রহমান আদর্শ সরকারি কলেজ রাখা হয়।

তথ্যসূত্র
---------

1. ↑  ত্রিপাঠি, সালিল (২০১৬)। *The Colonel Who Would Not Repent: The Bangladesh War and Its Unquiet Legacy*। ইয়েল বিশ্ববিদ্যালয় প্রেস। পৃষ্ঠা ৫৯। আইএসবিএন 978-0-300-21818-3।
2. ↑  Rahman, Sheikh Mujibur (২০১২-০৬-০১)। *Sheikh Mujibur Rahman: The Unfinished Memoirs* (ইংরেজি ভাষায়)। Penguin UK। আইএসবিএন 9788184757033।
3. ↑  "Bangabandhu's father remembered"। *bdnews24.com*। সংগ্রহের তারিখ ২০১৭-০৯-০৭।
4. ↑  "42nd death anniv of Sheikh Lutfur Rahman today"। *www.observerbd.com*। সংগ্রহের তারিখ ২০১৭-০৯-০৭।
5. ↑  "Early life of Bangabandhu Sheikh Mujibur Rahman"। *The Independent*। সংগ্রহের তারিখ ২০১৭-০৯-০৭।
6. ↑  "বঙ্গবন্ধুর বাবা শেখ লুৎফর রহমানের মৃত্যুবার্ষিকী আজ"। *একুশে টিভি*। ৩০ মার্চ ২০১৯।
7. ↑  "Bangabandhu Sheikh Mujibur Rahman"। *The Asian Age* (ইংরেজি ভাষায়)। সংগ্রহের তারিখ ২০১৭-০৯-০৭।
8. 1 2  "গোপালগঞ্জে শেখ লুৎফর রহমান সেতু উদ্বোধন করলেন প্রধানমন্ত্রী"। *banglanews24.com*। ২৪ জানুয়ারি ২০১৫। সংগ্রহের তারিখ ৩ ডিসেম্বর ২০২১।
9. ↑  স্বপন কুমার গাইন (২০১২)। "কোটালিপাড়া উপজেলা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
একই নামের ভিন্ন ব্যক্তির জন্য হারুনুর রশিদ (দ্ব্যর্থতা নিরসন) দেখুন।

**হারুন-অর-রশীদ** (জন্ম: ১ জুলাই ১৯৫৪) একজন বাংলাদেশী কৃষিতত্ত্ববিদ। তিনি পটুয়াখালী বিজ্ঞান ও প্রযুক্তি বিশ্ববিদ্যালয়ের (পবিপ্রবি) কৃষিতত্ত্ব বিভাগের অধ্যাপক এবং বিশ্ববিদ্যালয়টির সাবেক উপাচার্য।

প্রাথমিক জীবন ও শিক্ষা
----------------------

হারুন-অর-রশীদ ১৯৫৪ সালের ১ জুলাই ঝালকাঠির রাজাপুর উপজেলার সাঙ্গর গ্রামে জন্মগ্রহণ করেন। তার বাবা আবদুল কাদের আকন এবং মা সোনা বারু। তিনি যশোর শিক্ষা বোর্ডের অধীনে ১৯৬৯ সালে মাধ্যমিক এবং ১৯৭১ সালে উচ্চমাধ্যমিক পাস করেন।

তিনি তৎকালীন সোভিয়েত রাশিয়ার কুবান এগ্রিকালচারাল ইনস্টিটিউট থেকে ১৯৮২ সালে কৃষিতত্ত্বে স্নাতকোত্তর এবং রাশিয়ার কুবান স্টেট এগ্রেরিয়ান ইউনিভার্সিটি থেকে শস্য বিজ্ঞানের উপর গবেষণার জন্য ১৯৯২ সালে পিএইচডি ডিগ্রি অর্জন করেন।

কর্মজীবন
--------

হারুন-অর-রশীদ ১৯৮২ সালে তৎকালীন পটুয়াখালী কৃষি কলেজে (পরবর্তীকালে পবিপ্রবি) শিক্ষকতা জীবন শুরু করেন। তিনি কলেজটির অধ্যক্ষ হিসেবেও দায়িত্ব পালন করেন।

হারুন পটুয়াখালী বিজ্ঞান ও প্রযুক্তি বিশ্ববিদ্যালয়ের কৃষিতত্ত্ব বিভাগে দীর্ঘদিন অধ্যাপনা করেছেন। কর্মজীবনে তিনি বিশ্ববিদ্যালয়টির কৃষি অনুষদের ডিন, পিজিএসের ডিন, ডিনস্ কাউন্সিলের আহ্বায়ক, প্রভোস্ট, পরিচালক (পরিকল্পনা, উন্নয়ন ও ওয়ার্কস্), রিজেন্ট বোর্ডের সদস্য, বঙ্গবন্ধু পরিষদের সভাপতিসহ বিভিন্ন গুরুত্বপূর্ণ পদে অধিষ্ঠিত ছিলেন।

হারুন-অর-রশীদ ২০০৮ সালে আট মাস মেয়াদে পটুয়াখালী বিজ্ঞান ও প্রযুক্তি বিশ্ববিদ্যালয়ের উপাচার্য ছিলেন। তিনি পুনরায় ২০১৭ সালের ৫ জানুয়ারি থেকে পরবর্তী চার বছর পবিপ্রবির উপাচার্য হিসেবে দায়িত্ব পালন করেন।

গবেষণাকর্ম
----------

জাতীয় ও আন্তর্জাতিক জার্নালে তার প্রায় ২৫টি গবেষণাপত্র প্রকাশিত হয়েছে। তিনি একাধিক গবেষণা প্রকল্পে মুখ্য গবেষক হিসেবে গবেষণা করেছেন। এছাড়া তিনি উল্লেখযোগ্য সংখ্যক স্নাতকোত্তর ও পিএইচডি পর্যায়ের শিক্ষার্থীর গবেষণা তত্ত্বাবধায়ক হিসেবে দায়িত্ব পালন করেন।

সদস্যপদ
-------

তিনি বাংলাদেশ কৃষিতত্ত্ব সমিতি ও কৃষিবিদ ইনস্টিটিউশন বাংলাদেশসহ বিভিন্ন পেশাজীবী সংগঠনের সদস্য।

তথ্যসূত্র
---------

1. 1 2 3  "ড. হারুন-অর-রশীদ পবিপ্রবির উপাচার্য"। *সমকাল*। ৬ জানুয়ারি ২০১৭। সংগ্রহের তারিখ ১৯ মে ২০২১।
2. 1 2 3  "CURRICULUM VITAE OF Professor Dr. Md. Harun-Or-Rashid" [অধ্যাপক ড. মো. হারুন-অর-রশীদের জীবন বৃত্তান্ত] (পিডিএফ)। *পবিপ্রবি* (ইংরেজি ভাষায়)। সংগ্রহের তারিখ ১৭ জুলাই ২০২১।
3. ↑  "পটুয়াখালী প্রযুক্তি ভার্সিটিতে প্রফেসর হারুন ভিসি ও প্রফেসর আলী প্রো-ভিসি"। *দৈনিক ইত্তেফাক*। ৮ জানুয়ারি ২০১৭। ১৮ মে ২০২১ তারিখে মূল থেকে আর্কাইভ করা। সংগ্রহের তারিখ ১৯ মে ২০২১।